dbk.life

STRANICE KAO ALTERNATIVNI PROSTOR - izbor iz kolekcije Branke Stipaničić
2026-03-07 19:00 - 2026-04-03 17:00 (Europe/Zagreb) | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
U subotu 7. ožujka u 19 sati u Galeriji Otok otvorit ćemo izložbu STRANICE KAO ALTERNATIVNI PROSTOR – Knjige, časopisi i katalozi kao djelo umjetnika – Izbor iz kolekcije Branke Stipančić, Zagreb
Sve vas pozivamo na otvorenje, listanje i gledanje knjiga i veselimo se druženju i izložbi!Otvorenje izložbe: subota, 7. 3. u 19 sati, Galerija OtokIzložba se može pogledati do 3. travnja 2026,radnim danima (PON – PET) od 11 do 18 sati
Umjetnici: Josip Vaništa, Julije Knifer, Mangelos, Ivan Picelj, Josip Stošić, Goran Trbuljak, Sanja Iveković, Dalibor Martinis, Mladen Stilinović, Vlado Martek, Božena Končić Badurina, itd.Časopisi umjetnika: Anti-časopis Gorgona, a, Maj ’75, itd.
Kada su umjetnici počeli više ispitivati mogućnosti medija masovne komunikacije počeli su koristiti i „knjigu kao djelo umjetnika“, kao sredstvo u kojem su realizirali i putem kojeg su distribuirali svoje ideje. Umjetnike je privlačio tiskani materijal, njegova jednostavnost i funkcionalnost, neposrednost i demokratičnost. Za formu knjige i njezine karakteristike zamišljali svoje radove. Za vizualnu poeziju, naravno, knjiga je bila logično mjesto, ali knjiga je posebno odgovarala konceptualnim umjetnicima kojima je slijed stranica bio neophodan za tekstualne i fotografske radove, a koji su često nastajali u serijama. Stoga ne čudi da najširu upotrebu onog što nazivamo „knjiga kao djelo umjetnika“, „časopis kao djelo umjetnika“, „stranice kao alternativni prostor“, itd., možemo pratiti upravo tijekom sedamdesetih godina u vrijeme najveće koncentracije konceptualne i postkonceptualne umjetnosti. Nekoliko primjera „publikacije umjetnika“ u Hrvatskoj možemo naći 60ih godina. Prvenstveno, bio je to anti-časopis Gorgona, kojeg je izdavao Josip Vaništa, vođa neoavangardne grupe Gorgona aktivne u Zagrebu (između 1961. i 1966. izašlo je 11 brojeva), zatim izdanja pod nazivom „a“ izdavao je u Zagrebu pionir apstraktne umjetnosti Ivan Picelj (7 brojeva, 1962 – 1964), pa Maj ’75 kojeg je izdavala Grupa šestorice autora (1978 – 1984). „Maj“ se formirao skupljanjem pojedinih radova koje bi umjetnici izveli na formatu A4, a zatim zaklamali u publikaciju. Tako tekstualni radovi: koncepti, projekti, ironični i politizirani stavovi, pisani rukom ili otisnuti sitotiskom; jednostavni crteži, kolaži, i fotografski radovi u časopisu ne bi izgubili ništa od svoje prvobitnosti. „Maj ’75“ je bio na neki način kao izložba koja se drži u ruci i koja se može i kasnije vidjeti – zbirka radova na stranicama umjetnika koji su stranicu prihvatili kao svoj vlastiti, „alternativni“ prostor koji su sami kontrolirali. Časopisi su okupljali veći broj umjetnika i suradnika i imali su značajnu socijalnu dimenziju.
Publikacije iz 70ih nastale su u kontekstu promjena u umjetnosti koje su dovele do premještanja fokusa s fizičke strane umjetničkog djela na semantičku dimenziju rada. Mnogi su umjetnici tzv. „nove umjetničke prakse“ izdali tada po nekoliko knjiga (Josip Stošić, Sanja Iveković, Dalibor Martinis, Ivan Ladislav Galeta, etc), međutim samo je kod Gorana Trbuljaka, Mladena Stilinovića i Vlade Marteka knjiga zauzela važnije mjesto i proizveli su veću količinu.
Knjige su često rađene i umnožavane ručno, fotokopijom ili fotografijom. Izdavali su ih umjetnici samostalno, a tek nekoliko njih izdale su galerije naklonjene konceptualnoj i postkonceptualnoj umjetnosti (Galerija suvremene umjetnosti, Galerija studentskog centra i Galerija Nova, sve iz Zagreba). Pokazivale su se tada i danas na izložbama, jer se takva neoficijelna izdanja ne uzimaju u knjižare.

Gotovo sve publikacije proizveli su sami umjetnici ili kustosi, služeći se različitim tehnikama. One su izraz samoorganizacije umjetnika koja je bila dobrodošla u društvu sa slabo razvijenom galerijskim sistemom i (ne)pratećim izdavačkim pothvatima. Danas se situacija malo promijenila pa umjetnici ipak nalaze institucije koje im izdaju njihove radove u formi knjige umjetnika.
(Branka Stipančić)_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _
Stranice kao alternativni prostorKnjige, časopisi i katalozi kao djelo umjetnikaIzbor iz kolekcije Branke Stipančić, Zagreb
Galerija Otok, Art radionica Lazareti, DubrovnikKustosica: Branka Stipančić7. 3. – 3. 4. 2026., Galerija OtokOtvorenje izložbe: subota, 7. 3. u 19 satiRadno vrijeme: PON – PET 11 – 18 sati
Postav izložbe: Branka StipančićTehnički postav: Nikša VukosavićVoditelji programa Galerije Otok: Slaven Tolj i Srdjana Cvijetić
a: Frana Supila 8, Dubrovnike: arl@arl.hrt: 020-324-633fb: @ARL.Dbkig: @arlduw: arl.hr

Produkcija i organizacija: Art radionica Lazareti 2026.
Realizaciju izložbe omogućili Ministarstvo kulture i medija RH, Grad Dubrovnik. Rad ARL podržava Zaklada Kultura nova.Hvala!

HONEY
2026-03-29 16:30 - 18:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
Trinaestogodišnja Honey upravo je krenula u novi razred i čini sve što može kako bi se pridružila školskom bendu i zbližila s dječakom Liamom, krijući istinu o sebi i svojoj obitelji. Njezina je obitelj posve neobična, a Honey nerijetko preuzima roditeljsku ulogu pokušavajući pomoći svima. Kad iznenada otkrije da je djed za kojeg je mislila da je mrtav zapravo živ i da se nalazi u staračkom domu izvan grada, započinje njihovo tajno druženje. Možda je on upravo ono što Honey treba da nauči kako se zauzeti za sebe…

HUMANITARNI PIKADO TURNIR
2026-03-29 17:00 - 20:00 | Cafe & night bar LEVEL, Iva Vojnovića 39, Dubrovnik, Dubrovačko-neretvanska, 20000, Croatia
HUMANITARNI
PIKADO TURNIR
5O1 MO PAROVI #humanitarniturnir #humanitarni #humanitarnipikadoturnir #caffenightbarlevel #tatajetata #tatajetatadubrovnik #pikado #pikadoturnirdubrovnik #pikadoturnir #dobroječinitidobro

COUTURE
2026-03-29 18:00 - 19:45 | Kino dvorana Visia, Poljana Paska Miličevića 3, Dubrovnik, 20000, Croatia
U kina stiže COUTURE redateljice Alice Winocour, prvi igrani film kojem je dopušteno snimanje unutar slavnog Chanelovog izložbenog salona i atelijera!
Radnja filma COUTURE smještena je tijekom frenetičnog Tjedna mode u Parizu u kojem se isprepliću životi triju žena: Maxine (Jolie), američke redateljice koja u teškom osobnom trenutku biva uvučena u neočekivanu vezu s poznatim suradnikom (Louis Garrel); Ade (Anyier Anei), potpuno svježeg lica u svijetu manekenstva koja bježi od unaprijed određene budućnosti kod kuće u Južnom Sudanu; i Angèle (Ella Rumpf), vizažistice koja radi u sjeni modnih pista. Dok se njihovi putevi isprepliću, film otkriva tihu otpornost ispod površine javnih nastupa i odaje počast neizrečenoj solidarnosti koju ove žene različitih profesija i kultura dijele…

NASLJEDSTVO S PREDUMIŠLJAJEM / How To Make a Killing
2026-03-29 18:30 - 20:15 | Kino Sloboda, Luža 66, Dubrovnik, Dubrovačko-neretvanska, 20000, Croatia
Odbačen pri rođenju od strane svoje pretjerano bogate obitelji, radnik Becket Redfellow (Glen Powell) neće se zaustaviti ni pred čim kako bi vratio svoje nasljedstvo, bez obzira na to koliko mu rođaka stoji na putu.

PJESNIK / Un poeta
2026-03-29 20:00 - 22:00 | Kino dvorana Visia, Poljana Paska Miličevića 3, Dubrovnik, 20000, Croatia
Oscaru Restrepu (Ubeimar Rios) poezija je smisao života. Kako mu pjesnički integritet nije donio mnogo slave, posvetio se plemenitom statusu pjesnika u opskurnosti. Naravno, uz obilne doze alkohola. No život beskompromisnog umjetnika autsajdera nije lak i Oscarovi odnosi s kćeri i bliskim ljudima u potpunom su rasulu. Kada se zaposli kao profesor u srednjoj školi, među nezainteresiranim učenicima otkriva talentiranu Yurlady (Rebeca Andrade), djevojku iz koje poezija i proza teku s lakoćom. Yurlady ima pametnijih stvari od bavljenja stihovima, no Oscar ima misiju – otvoriti joj vrata slave kroz koja sam nikad nije prošao.
Pjesnik je dirljiva mješavina apsurda, satire i drame, a premijerno je prikazan u programu Izvjestan pogled u Cannesu, gdje je ovjenčan Nagradom žirija.

IGRA SKRIVAČA: DUPLO ILI NIŠTA / Ready or Not 2: Here I Come
2026-03-29 20:30 - 22:15 | Kino Sloboda, Luža 66, Dubrovnik, Dubrovačko-neretvanska, 20000, Croatia
Zov igre ponovno odzvanja… i ovaj put skriva još mračnije tajne. U kina napokon stiže nastavak filma Igra skrivača koji priču nastavlja ondje gdje je stala u prvom filmu. Nekoliko trenutaka nakon što je preživjela sveopći napad obitelji Le Domas, Grace otkriva da je dosegla sljedeću razinu noćne more – i ovaj put se nalazi ondje sa svojom otuđenom sestrom Faith koju tumači još jedna moderna kraljica vriska, Kathryn Newton. Lovu diljem njihovog bogatog imanja pridružuje se i Gracein novopečeni suprug i krvava igra je započela. Grace ima samo jednu priliku za preživjeti, održati sestru na životu i preuzeti Vrhovno mjesto u Vijeću koje kontrolira svijet. Četiri suparničke obitelji love je za prijestolje, a tko god pobijedi, vlada svime. Sačmaricu i katanu u ruke, i lov ponovno može krenuti.
